ჰალი ბეილი
ჰალი ლინ ბეილი (ინგლ. Halle Lynn Bailey; დ. 2000 წლის 27 მარტი, ატლანტა, ჯორჯია) — ამერიკელი მომღერალი, სიმღერების ავტორი და მსახიობი. მან პოპულარობა მოიპოვა თავის დასთან, ქლოი ბეილისთან, ერთად მუსიკალური დუეტით - Chloe x Halle. მუსიკოსს ასევე პოპულარობა მოუტანა სერიალ Grown-ish-ში შესრულებულმა როლმა, რისთვისაც ის ნომინირებული იყო 2020 წლის NAACP Image Awards-ზე. ჰალი ასევე ითამაშებს 2023 წლის ფილმში The Color Purple და იმავე წელს განასახიერებს არიელს 2023 წლის დისნეის ფილმში პატარა ქალთევზა, რომელიც დაფუძნებულია 1989 წლის ამავე სახელწოდების ანიმაციურ ფილმზე.